at flyta avrik, á sama støði, við sær frá aðrari útbúgving. at ein t. d. ikki skal taka somu lærugrein á sama støði umaftur. Góðskriving í skúlapartinum: Um ein hevur tikið almennar lærugreinar, føroyskt, danskt, enskt á øðrum miðnámskúla, á sama stigi sum undirvíst verður í á heilsuútbúgvingunum, kann søkjast um avriksflutning/merit fyri hesar lærugreinar. Harvið skal ein næmingur ikki taka somu lærugrein umaftur á sama stigi. Í heilsuhjálparaútbúgvingini verður undirvíst á D-stig Í heilsurøktaraútbúgvingini verður undirvíst á C-stig Søkt verður um avriksflutning/merit tá byrjað verður á skúlanum áðrenn 14 dagar eru farnir. Allir næmingar verða kunnaðir um henda møguleika, tá ið byrja verður í útbúgvingunum. Treytin fyri at fáa avriksflutning er, at prógv fyriliggja frá miðnámskúla og at bæði munnlig og skrivlig próvtøka er staðin. Lestrarvegleiðari á skúlanum kann vegleiða um avriksflutning. Góðskriving í starvsvenjingarpartinum: Ein umsøkjari við nógvum arbeiðsroyndum, kann fáa góðskriving fyri ein starvsvenjingarpart, og fáa ein 3 mánaðar steðg ávegis í útbúgvingini, har ið starvsvenjing 1 liggur. Eisini kann útbúgvingin styttast 3 mánaðir, um ein byrjar útbúgvingina í januar mánaða. Arbeiðsváttan skal fyriliggja. Arbeiðaváttanin skal innahalda prógv fyri tímatal, ið tú hevur arbeitt pr. viku/mánaða, og tíðarskeið, ið tú hevur arbeitt. Vanliga skulu 3 ára arbeiðsroyndir við minst 24 tímum pr. viku til fyri at góðskriving kann veitast.